Първо високо отляво, после ниско.
Сега ниско. Стъпка надясно.
Ако счупите нещо, септата ще побеснее.
Сестра ти знаеше, че тръгвате днес.
Как можа да забрави... - Не е забравила.
Всяка сутрин е с учителя по танци.
Винаги се връща, покрита със синини.
Ужасно е непохватна. - Тихо!
Иди си в стаята.
Залости вратата и не отваряй на непознати.
Какво става? - Прави каквото ти казах. Бягай.
Дясно...
Вече си мъртва.
Каза "дясно", но тръгна наляво. - И ти си мъртва.
Защото излъга. - Езикът ми излъга.
Очите ми крещяха истината, но ти не ги видя.
Гледах...
Може да гледаш, без да виждаш, мъртво момиче.
Да се научиш да виждаш истината - това е основното в танца с мечове.
Аря Старк, елате с нас, баща ви иска да ви види.
Защо лорд Едард е пратил хора на Ланистър,
вместо своите хора, това се питам.
Не забравяй къде ти е мястото. Това не е твоя грижа.
Баща ми не би изпратил вас.
Не съм длъжна да тръгвам с вас, ако не искам.
Хванете я.
Мъже ли сте, или змии, та заплашвате дете?
Махни се от пътя ми, дребно човече.
Аз съм Сирио Форел. - Чуждоземно копеле.
Обръщайте се към мен с повече уважение.
Убийте браавосеца. Хванете момичето.
Аря, приключихме с танците за днес.
Тичай при баща си.
Проклети селяци.
Върви, Аря. - Ела с мен.
Да избягаме.
Първият меч на Браавос не бяга.
Какво казваме на бога на смъртта?
Не днес.
Върви.
Не днес.
Не ме доближавай. Ще кажа на баща си.
Ще кажа на кралицата. - Кой ме праща според теб?
Игла!
Ето я. - Какво искаш?
Искам теб, вълчо момиче. Ела тук.
Остави ме. Баща ми е лорд, ще те възнагради.
Кралицата ще ме възнагради.
Остави ме!
Лорд Старк, сигурно сте жаден.
Варис.
Кълна се, не е отровно.
Защо никой не вярва на евнуха?
Не пийте толкова. На ваше място бих си оставил малко.
Скрийте го. Мъже са издъхвали от жажда в тези килии.
Дъщерите ми?
Изглежда по-малката е избягала от замъка.
Дори моите птиченца не могат да я открият.
А Санса?
Още е сгодена за Джофри, Церсей ще я държи до себе си.
Останалите ви хора са мъртви. Казвам го с тъга.
Ненавиждам гледката на кръв.
Гледал си как избиват хората ми и не си направил нищо.
И пак бих го сторил, милорд.
Бях невъоръжен, без броня и обграден от мечовете на Ланистър.
Когато ме погледнете, герой ли виждате?
Що за лудост ви накара да кажете на кралицата,
че сте научил истината за зачатието на Джофри?
Лудостта на милосърдието.
Дадох й шанс да спаси децата.
Да, децата... Винаги страдат невинните.
Не виното уби Робърт, нито глигана.
Виното го забави, а глиганът го разпори.
Вашето милосърдие уби краля.
Сигурно знаете, че сте мъртвец, лорд Едард.
Кралицата не може да ме убие. Кат държи брат й.
За жалост, не братът, който трябва. И той й се изплъзна.
Жена ви е изпуснала Дяволчето.
Ако това е истина, прережи ми гърлото и да се свърши.
Не днес, милорд.
Кажи ми нещо, Варис.
На кого служиш в действителност? - На кралството, милорд.
Все някой трябва да му служи.
Това е Отор. Без съмнение.
Другият е Джейфар Цветята.
Липсва ръката, която му е откъснал вълкът.
Някаква следа от Бенджен и неговите хора?
Само тези двамата са. Мъртви са от доста време.
Миризмата.
Каква миризма?
Там е работата, не вонят. Ако са мъртви отдавна,
нямаше ли да се разложат?
Трябва да ги изгорим.
Сняг е прав, милорд. Да ги изгорим.
По обичая на диваците.
Искам първо да ги види майстер Емон.
Може да си страхливец, Тарли, но не си глупав.
Внесете ги вътре.
Чу го.
Лорд-командире.
Майстер Емон ви чака в стаята си.
Пристигнал е гарван от Кралски чертог.
Хайде, мърдайте.
Налей ми един рог ейл, Сняг.
Налей и един за себе си.
Кралят е мъртъв.
Има ли вести за баща ми?
Седни.
Лорд Старк е обвинен в измяна.
Казват, че заговорничил с братята на Робърт
да отнеме трона на принц Джофри.
Надявам се, че не си намислил някоя глупост.
Дългът ти сега е тук.
Сестрите ми също са в Кралски чертог.
Сигурен съм, че с тях ще се отнесат милостиво.
Баща ти се оказа ужасен предател, скъпа.
Крал Робърт не беше изстинал, когато лорд Едард е започнал
с кроежите да открадне трона на Джофри.
Не би го направил.
Знае колко обичам Джофри.
Моля ви, Ваше величество, това е грешка.
Повикайте баща ми, той ще ви каже. Кралят му беше приятел.
Санса, скъпа, ти си невинна, наясно сме с това.
Но си дъщеря на предател.
Как да ти позволя да се омъжиш за сина ми?
Дете, заченато от предателско семе, не е подходяща съпруга за краля.
Сега е чиста и невинна, но след 10 години
кой знае каква измяна може да замисли.
Няма! Ще му бъда добра съпруга, ще видите.
Ще бъда кралица като вас, кълна се, няма да кроя заговори.
Момичето е невинно, Ваше величество.
Трябва да й дадем възможност да докаже лоялността си.
Трябва да пишеш до лейди Кейтлин
и до големия си брат. Как му беше името?
Роб.
Вестта за задържането на баща ти скоро ще стигне до тях.
Най-добре да дойде от теб. Ако искаш да помогнеш на баща си,
пиши на брат си да пази мира.
Нека дойде в Кралски чертог и да се закълне във вярност на Джофри.
Ако ми позволите да видя баща си
и да поговоря с него за...
Разочароваш ме, дете.
Казахме ти за измяната на баща ти,
защо настояваш да говориш с предател?
Исках само...
Какво ще стане с него? - Зависи.
От какво? - От брат ти.
И от теб.
Измяна?
Санса го е написала?
Ръката на сестра ви, но думите са на кралицата.
Викат ви в Кралски чертог, за да се закълнете пред краля.
Джофри е оковал баща ми и сега иска да му се кланям?
Това е кралска заповед, милорд.
Ако откажете... - Няма да откажа.
Негово величество ме вика в Кралски чертог, там и ще отида.
Но не сам.
Свикай знаменосците.
Всичките?
Всички са се клели да бранят баща ми, нали?
Да.
Да видим колко струват клетвите им.
Страх ли те е?
Сигурно. - Хубаво.
Какво му е хубавото? - Значи, че не си глупак.
Пристигнало е призори!
Пратено е до мен, не до теб.
Показах ти го от любезност.
Любезност?! Мъжът ми е взет в плен.
Синът ми ще обяви война. - Война?
Твоят син срещу Ланистърите?
Върви при него. Кажи му да бъде търпелив.
Нед гние в тъмница, а ти ми говориш за търпение?
Той ти е брат по закон. Семейството нищо ли не значи за теб?
Семейството е всичко за мен. Няма да излагам на опасност сина си,
като го въвличам в поредната война на мъжа ти.
Гладен съм.
Тихо, миличък. Току-що яде.
Значи няма да ни подкрепиш. Правилно ли те разбрах?
Гладен съм! - Скоро, миличък, скоро.
Винаги си добре дошла тук, сестро.
Но ако ме молиш да пратя мъжете от Долината да се бият...
За това те моля.
Върви, сладичкият ми. Време е за банята ти.
После ще те нахраня.
Ако се боиш за безопасността на сина си...
Разбира се, че се боя за сигурността му.
Слабоумна ли си? Тези хора убиха мъжа ми.
Казваш, че са хвърлили сина ти от кулата.
Способни са на всичко.
Затова трябва да ги спрем.
Рицарите от Долината ще останат в Долината, където им е мястото,
за да закрилят своя господар.
Не вдигайте шум.
Тук е пълно с древни племена.
Щом ще се мре,
по-добре да е с песен на уста.
Трябва да взема храната и да ви оставя тук.
Какво ще правите тогава? - Ще гладувам.
Не вярвате, че ще го направя, нали?
Какво искаш, Брон? Злато? Жени? Злато и жени?
Остани с мен и ще имаш всичко,
но само докато съм жив и нито минута повече.
Но ти го знаеше. Затова доблестно се нагърби
да браниш честта ми.
Хубаво. Но не очаквайте да подвивам коляно
и да ви наричам "милорд".
Не съм подлизурко и не съм ваш приятел.
Бих се радвал на приятелството ти, но повече ме интересува
дарбата ти да убиваш.
Ако дойде ден, в който се изкушиш да ме предадеш,
запомни, че каквато и цена да ти предложат, аз плащам повече.
Обичам живота.
Тирион.
Тирион!
Споделете огъня ни. Опитайте от козата.
Когато се срещнете с боговете си, кажете им, че Шага, син на Долф,
от Каменните врани ви е пратил при тях.
Аз съм Тирион, син на Тивин от клана Ланистър.
Как искаш да умреш, Тирион, сине на Тивин?
В леглото си на 80 години
с корем, пълен с вино, и женски устни около чепа ми.
Вземете получовека, може да танцува за децата. Убийте другия.
Не!
Родът ми е богат и могъщ.
Ако ни преведете през планината, баща ми ще ви засипе със злато.
Обещанията на получовека не струват нищо.
Може да съм получовек, но срещам враговете си лице в лице.
Какво правят Каменните врани? Крият се зад скалите и треперят,
когато наблизо минат рицари от Долината.
Не можахте ли да откраднете по-добри оръжия?
Тези стават за клане на овце, ако овцете не се опъват.
Ковачът на Ланистър може да направи по-добра стомана от тор.
Мислиш, че ще ни спечелиш с дрънкулки?
Тази дрънкулка струва повече от всичко, което имате.
Ако ни помогнеш, Шага, сине на Долф, няма да ти дам дрънкулки.
Ще ти дам това. - Какво е това?
Долината на Арин.
Господарите на Долината винаги са газили племената.
Те желаят смъртта ми.
Мисля, че е време за нови господари на Долината.
Това не се вижда всеки ден.
Не само копеле, но и копеле на предател.
Джон, не!
Кръвта вода не става.
Ще те обеся за това, копеле.
Предупредих те да не вършиш глупости.
Няма да излизаш от покоите ми. Върви.
Дух? Какво има?
Подушваш ли някого?
Командире!
Стой.
Ехо?
Кой е там?
Лорд-командире?
Сняг? - Командире!
Бягай.
Какво са направили?
От овчите хора стават добри роби.
Хал Дрого ще ги даде на търговците на роби,
а те ще ни дадат злато.
И коприна, и стомана.
Мислех, че дотраките не вярват в парите.
Златото е за корабите, с които ще отплаваме за Вестерос.
Джора, накарай ги да спрат.
Халееси? - Чу ме.
Тези мъже са проливали кръв за хала,
сега вземат наградата си.
Тя е агнешка жена, халееси, ездачите й оказват чест.
Ако писъците й са ви противни, ще ви донеса езика й.
Принцесо, имате нежно сърце, но така е било открай време.
Нямам нежно сърце, сер.
Изпълнете заповедта, хал Дрого знае защо го правя.
Ела.
Какво да направя с нея?
Доведи я при мен. Онези жени също.
Не може да вземете всички. - Мога.
И ще го направя.
Луна на живота ми,
Маго казва, че си му взела плячката -
дъщеря на овчар, която по право му принадлежи.
Кажи ми истината.
Маго казва истината, мое слънце и звезди.
Днес поисках много дъщери,
за да не бъдат яздени.
Така е на война.
Тези жени са робини,
правим с тях каквото искаме.
Аз искам да ги опазя.
Щом ездачите искат да ги яздят, нека ги направят свои жени.
Нима конят се чифтосва с агнето?
Драконът се храни както с коне, така и с овце.
Ти си чужденка. Не можеш да ми заповядваш.
Аз съм халееси. Мога да ти заповядвам.
Виждаш ли колко е безстрашна?
Тя носи сина ми. Жребецът, който ще язди света.
Това я изпълва с огън.
Не искам да слушам повече.
Маго, намери друго място за чепа си.
Хал, който се подчинява на чуждоземна курва, не е хал.
Няма да изгоря тялото ти.
Няма да получиш тази чест.
Бръмбарите ще се нахранят с очите ти.
Червеите ще пълзят през дробовете ти.
Дъждът ще капе върху разложената ти плът,
докато от теб не остане нищо, освен кокали.
Първо трябва да ме убиеш.
Вече те убих.
Моето слънце и звезди е ранен.
Драскотина, луна на живота ми.
Къде са лечителите?
Това е ухапване от бълха.
Аз мога да излекувам раната на великия ездач.
Халът не се нуждае от помощта на роби, които спят с овцете.
Тя е моя. Нека да говори.
Благодаря ви, сребърна лейди.
Коя си ти?
Името ми е Мирри Маз Дуур. Бях жрицата на този храм.
Вещица.
Майка ми беше жрица преди мен.
Тя ме научи да приготвям лечебни отвари и мехлеми.
Народът ми вярва, че всички хора са от едно стадо.
Великият пастир ме е пратил на земята, за да церя...
Думите на вещицата са отрова за ухото.
Агне или лъв, раната му трябва да се промие и зашие,
иначе ще гнояса.
Остави я да промие раната ти, мое слънце и звезди.
Боли ме, когато гледам, че страдаш.
От 30 години превръщам мъжете в трупове, момче.
Аз трябва да водя авангарда на войската.
Галбарт Гловър ще води авангарда.
По-скоро Валът ще се стопи,
отколкото Ъмбър да язди зад Гловър.
Ще водя авангарда, или ще взема хората си и ще си тръгна.
Направете го, лорд Ъмбър.
Когато приключа с Ланистърите, ще се върна на север,
ще ви изкарам от замъка ви и ще ви обеся като клетвопрестъпник.
Клетвопрестъпник, така ли?
Няма да стоя тук и да слушам обиди от момче,
толкова зелено, че пикае трева.
Баща ми ме е учил, че е смърт да вадиш оръжие
срещу лорда, на който си се клел.
Но Големия Джон само искаше да ми нареже месото.
Месото ти...
... е доста жилаво.
Какво има? Какво става? - Всичко е наред.
Къде отиваш? - На юг. За татко.
Сега е нощ.
Ланистър имат шпиони навсякъде.
Не искам да знаят, че идваме.
Войската им е по-многочислена. - Да, така е.
Не може ли да дойда с теб? Мога да яздя, ти ме видя.
Няма да ти преча.
В Зимен хребет винаги трябва да има един Старк.
Докато се върна, това ще си ти.
Не бива да напускаш замъка, докато ме няма, разбираш ли?
Слушай майстер Лувин. Грижи се за малкото си братче.
Добре.
Ще пращам писма, когато мога.
Ако не пратя вест, не се плаши.
Ще се върна.
Откога се криеш там?
Роб ще иска да се сбогува с теб.
Всички заминават. - Скоро ще се върнат.
Роб ще освободи баща ни и ще се върнат с майка ни.
Не, няма.
Моля ви, пазете Роб.
Закриляйте всички мъже от Зимен хребет.
Теон също, предполагам.
Чуваш ли ги, момче? Старите богове ти отговарят.
Какво правиш тук? - Те са и мои богове.
Отвъд Вала няма други богове.
Дори на робите им е позволено да се молят.
Ти не си робиня.
Приятелят ти опря нож в гърлото ми.
Не се оплаквам, малки лорде. Само казвам истината.
Защо попита дали чувам боговете?
Поиска нещо от тях и те ти отговориха.
Отпуши си ушите.
Това е просто вятър.
А кой праща вятъра, ако не боговете?
Те те виждат, момче, чуват те.
Няма да помогнат на брат ти там, където отива.
Старите богове нямат сила на юг.
Язовите дървета там са изсечени много отдавна.
Как да гледат, когато нямат очи?
Ето един голям мъж.
Ако в жилите му не тече великанска кръв, аз съм кралицата.
Върви и намери дрехите си, Ходор. Облечи се.
Наистина ли има великани отвъд Вала?
Великани, че и по-лошо.
Опитах се да кажа на брат ти, че отива в грешната посока.
Тези мечове трябва да тръгнат на север, момче.
На север, не на юг.
Студените ветрове се надигат.
Били са докоснати от Белите бродници.
Затова се върнаха. Затова очите им са сини.
Само огънят ги спира.
Откъде знаеш? - Прочетох го в една книга.
Много стара книга от библиотеката на майстер Емон.
Какво друго пишеше в книгата?
Белите бродници спят под леда от хиляди години.
Но когато се събудят...
Когато се събудят, какво?
Дано Валът е достатъчно висок.
Летен сняг, милейди.
Роб е довел севера със себе си.
Речните лордове се огъват, Джайм Ланистър ги притиска.
Лорд Тивин води втората армия на Ланистър от юг.
Съгледвачите казват, че е по-голяма от тази на Кралеубиеца.
Където една армия, там и две.
Кралете на Севера са отблъсквали 10 пъти по-многобройна войска.
Майко!
Добре изглеждаш.
Лейди Кейтлин, радвам се да ви видя в тези размирни времена.
Не знаехме, че ще ви срещнем тук, милейди.
И аз не знаех, че ще бъда тук.
Искам да говоря със сина си насаме. Простете ми, милорди.
Чухте я. Размърдайте се. Вън!
Ти също, Грейджой, да не си глух?
Не се бойте, милейди, ще опрем меч
в гърлото на Тивин Ланистър и после ще препуснем
към Червената цитадела да освободим Нед.
Помня деня, в който дойде на този свят,
зачервен и пищящ.
Сега те заварвам да водиш мъже на война.
Няма кой друг. - Няма ли?
Кои бяха хората, които видях тук? - Те не са Старки.
Всички са опитни бойци.
Ако си мислиш, че ще ме върнеш в Зимен хребет...
Де да можех.
Пристигна...
... писмо.
От Санса.
Тоест от кралицата.
Не споменава Аря. - Не.
С колко мъже разполагаш? - С 18 000.
Ако отида в Кралски чертог и се поклоня на Джофри...
Няма да ти позволят да си тръгнеш. Не.
Единствената ни надежда е
да ги победиш на бойното поле.
А ако загубя?
Знаеш ли какво стана с децата на Таргариен,
когато убиха лудия крал?
Изклали са ги в леглата им.
По заповед на Тивин Ланистър.
Годините не са го направили по-милостив.
Ако загубиш, баща ти ще умре, сестрите ти ще умрат.
Родът ни ще загине.
Това опростява нещата.
Вероятно си прав.
От тук ще е най-добре с Брон да продължим сами.
Най-добре за Тирион, син на Тивин, но не и за мен.
Ако получовекът ни измени, Шага, син на Долф,
ще му отреже мъжеството.
И ще нахрани с него козите, да.
Добре тогава. Ще ви представя на баща си.
Тирион. - Чичо. Татко.
Слуховете за смъртта ти са били неверни.
Съжалявам, че те разочаровах.
Кои са тези... твои спътници?
Това е Шага, син на Долф, вожд на Каменните врани.
Тимет, син на Тимет, водач на Горените мъже.
Тази хубава дама е Чела, дъщеря на Чейк,
предводител на Черните уши.
А това е Брон, син на...
Не го познавате.
Представям ви милорд баща си Тивин, син на Титос,
от рода Ланистър, господар на Скалата на Кастърли,
пазител на Запада.
Много мило, че си повел война заради мен.
Не ни остави избор. Честта на рода е застрашена.
Брат ти не би допуснал да го пленят толкова лесно.
С Джайм сме различни.
Той е по-смел, а аз съм по-хубав.
Той се покри със слава.
Джайм смаза речните лордове при Златен зъб.
Сега е обсадил Речен пад, родното място на Кейтлин Старк.
А лорд Едард Старк? - Е наш заложник.
Не може да води армия от тъмниците.
Как милата ми сестричка успя да убеди краля
да затвори приятеля си Нед?
Робърт Баратеон е мъртъв. Джофри управлява кралствата.
Тоест сестра ми управлява.
Синът на Старк е свикал знамената. Движи се на юг със силна армия.
Той е момче. Щом вкуси от битката, ще се върне в Зимен хребет
с подвита опашка.
Може би. Но момчето притежава известна твърдост.
Ще ти допадне.
Докато си говорим за война, дадох някои обещания
на приятелите си, а един Ланистър винаги плаща дълговете си.
Искаме 3000 шлема и щита, също и мечове, копия,
боздугани, брони...
Позволете, милорд. Сер Адам поиска да ви известя,
че северняците са прекосили Шийката.
Вълкът влиза в устата на лъва. Така да бъде.
Кеван, дай сигнал за сбор.
Прати вест на Джайм, че тръгвам срещу Роб Старк.
Веднага, милорд.
Казват, че мъжете от планинските кланове са велики воини.
Бийте се с мен срещу враговете ми,
и ще получите всичко, обещано от сина ми, и повече.
Само ако получовекът се бие с нас.
Докато не получим обещаното, животът на малкия лъв е наш.
Съгледвачите казват, че лорд Тивин е тръгнал на север.
Трябва да го посрещнем на неравна земя,
там рицарите му ще са в неизгодно положение.
Не, трябва да го заобиколим
и да разбием обсадата на Речен пад.
Ако успеем, речните лордове ще се присъединят към нас.
Но за да го направим, трябва да прекосим реката.
Единственият брод е при Близнаците.
Лорд Фрей държи моста, той е знаменосец на баща ви.
И баща ми го нарича Закъсняващият лорд Фрей.
При Тризъбеца не се появи, докато битката не свърши.
Някои хора вземат клетвите по-присърце от други.
Роб е прав. Мостът ни трябва.
Какво да бъде?
Срещу Джайм ли тръгваме, или срещу лорд Тивин?
Простете, милорди. Хванахме съгледвач на Ланистър.
Спокойно, няма да напусне шатрата с глава на раменете.
Къде го намерихте?
В храстите над лагера. Изглежда броеше.
До колко стигна? - 20 000. Може би повече.
Не е нужно да го правите сам. Баща ви ще разбере.
Баща ми познаваше милосърдието.
Познаваше също и честта. И смелостта.
Пуснете го.
Роб...
Кажи на лорд Тивин, че зимата иде за него.
20 000 северняци са тръгнали на юг,
за да разберат дали наистина пикае злато.
Да, милорд. Благодаря ви, милорд.
Ума си ли изгуби, момче? Да го пуснеш...
Наречи ме пак "момче".
Давай.
Негово величество заповядва покорният му слуга
Джанос Слинт, командир на градската стража,
да бъде издигнат в титлата лорд и владетел
на древния замък Харънхъл и синовете и внуците му
да носят тази чест след него.
На мястото на предателя Едард Старк
Негово величество настоява Тивин Ланистър,
господар на Скалата на Кастърли и пазител на Запада,
да бъде провъзгласен за Ръка на краля.
И накрая, в тези времена на размирици и предателства,
съветът напомня, че животът и безопасността
на крал Джофри са от първостепенна важност.
Сер Баристан Селми.
Ваше величество, на вашите заповеди.
Станете, сер Баристан.
Свалете шлема си.
Служихте на кралството вярно.
Всички мъже и жени в Седемте кралства ви дължат признателност.
Но е време да оставите меча и бронята.
Време е да си починете и да си спомняте с гордост
за годините на вярна служба.
Кралската стража е братство.
Нашите клетви са за цял живот.
Само смъртта ни освобождава от дълга.
Чия смърт, сер Баристан? Вашата или на краля?
Остави баща ми да умре. Твърде си стар, за да пазиш когото и да било.
Съветът реши сер Джайм Ланистър
да заеме мястото ви като лорд-командир на кралската стража.
Човекът, който опетни меча си с кръвта на краля,
който се беше клел да брани.
Внимавайте, сер.
Благодарни сме ви за дългите години вярна служба, сер.
Ще ви се даде замък край морето
и слуги, които да се грижат за всяка ваша нужда.
Постеля, в която да умра, и слуги, които да ме погребат.
Аз съм рицар и ще умра като рицар.
Очевидно гол рицар.
Дори сега мога да посека и петима ви
като сладкиш.
Вземи, момче. Претопи го и го добави към другите.
Ако някой в тази зала иска да повдигне въпрос пред краля,
нека говори сега, или да замълчи завинаги.
Ваше величество.
Излезте напред, милейди.
Лейди Санса от рода Старк.
Имаш някаква молба към съвета и краля, Санса?
Да.
Ваше величество, моля милост за баща си
лорд Едард Старк, който беше Ръка на краля.
Измяната е отровен плевел. Трябва да се изкорени, или...
Остави я да говори. Искам да чуя какво ще каже.
Благодаря, Ваше величество.
Отричаш ли измяната на баща си? - Не, милорди.
Знам, че трябва да бъде наказан.
Искам само милост.
Знам, че милорд баща ми съжалява за стореното.
Беше приятел на крал Робърт и го обичаше.
Знаете, че го обичаше.
Не е искал да бъде Ръка, докато кралят не го помоли.
Сигурно са го излъгали. Лорд Ренли или лорд Станис.
Някой го е излъгал.
Каза, че не съм законният крал. Защо го каза?
Беше ранен. Майстер Пицел му даваше
отвара от маково семе, не беше на себе си.
Иначе никога не би го казал.
Детинска вяра. Каква сладка невинност.
И все пак казват, че често детските уста изричат мъдри думи.
Измяната си е измяна.
Нещо друго?
Ако още пазите в сърцето си любов към мен,
моля ви, бъдете милосърден, Ваше величество.
Сладките ти думи ме трогнаха.
Но баща ти трябва да признае.
Трябва да признае и да каже, че аз съм кралят.
Иначе няма да има милост.
Ще го каже.
Превод АНТОНИЯ ХАЛАЧЕВА
Епизодът е обработен в ДОЛИ МЕДИЯ СТУДИО